armvectores/hy_wikipedia_2023 huggingface dataset:
Ասինոյի շրջան

Ասինոյի շրջան (ռուս.՝ Асиновский район), մունիցիպալ շրջան Ռուսաստանի Դաշնության Տոմսկի մարզում։
Ստեղծվել է 1933 թվականին։ Վարչական կենտրոնը՝ Ասինո։


== Աշխարհագրություն ==
Շրջանի տարածքի մակերեսը կազմում է 5943,3 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 35700 մարդ։ Բնակչության խտությունը կազմում էր 6,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դումբարտոն-Օքսի կոնֆերանս

Դումբարտոն Օքսի կոնֆերանս (անգլ.՝ Dumbarton Oaks Conference), խաղաղությունն ու անվտանգությունը պահպանող միջազգային կազմակերպություն հիմնելու վերաբերյալ կոնֆերանս, տեղի է ունեցել 1944 թվականի օգոստոսի 21-ից հոկտեմբերի 7-ը Դումբարտոն-Օքսում (դաստակերտ ԱՄՆ մայրաքաղաք Վաշինգտոնում)։ 
Դումբարտոն-Օքսի կոնֆերասում բանակցություններն ընթացան երկու փուլով․ օգոստոսի 21-ից սեպտեմբերի 28-ը (Խորհրդային Միության, Ամերիկայի Միացյալ Նահանգների և Մեծ Բրիտանիայի ներկայացուցիչների միջև) և սեպտեմբերի 29-ից — հոկտեմբերի 7-ը (Ամերիկայի Միացյալ Նահանգների, Անգլիայի և Չինաստանի ներկայացուցիչների միջև)։ 
Մշակվեցին անվտանգության միջազգային կազմակերպություն ստեղծելու առաջարկություններ, որոնք այնուհետև դրվեցին Միավորված ազգերի կազմակերպության (ՄԱԿ) կանոնադրության հիմքում։
Հալդենվանգ (Ալգոյ)

Անվան այլ կիրառումների համար տե՛ս՝ Հալդենվանգ (այլ կիրառումներ) Հալդենվանգ (Ալգոյ)  (գերմ.՝ Haldenwang (Allgäu)), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 3684 մարդ (ըստ 2010 թվականի դեկտեմբերի 31-ի) Տարածքը կազմում է 26.69 կմ²։ Պաշտոնական կոդ՝ 09 7 80 122։


== Ծանոթագրություններ ==


== Արտաքին հղումներ ==
պաշտոնական կայք
Սելցո (գյուղ, Կովելի շրջան)

Անվան այլ կիրառումների համար տե՛ս՝ ՍելցոՍելցո (ուկրաիներեն՝ Сільце), գյուղ Ուկրաինայի Վոլինի մարզի Կովելի շրջանում։ Հիմնադրվել է 1543 թվականին։
2001 թվականի տվյալներով Սելցո գյուղում բնակվում էր 468 մարդ։ Բնակավայրը զբաղեցնում է 1752 կմ² տարածք։ Բնակչության խտությունը կազմում էր 267,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նաիրա Պետրոսյան

Նաիրա Պետրոսյան (փետրվարի 25, 1974(1974-02-25), Երևան, Հայկական ԽՍՀ, ԽՍՀՄ), հայ աճպարար, բեմադրիչ, կենդանավարժ։ ՌԴ և Ֆրանսիայի կրկեսային գործիչների միության անդամ։


== Կենսագրություն ==
Նաիրա Պետրոսյանը ծնվել է 1974 թվականին Երևանում, Սոս Պետրոսյանի ընտանիքում։ 1985 թվականից սովորել է Երևանի Ալյումինագործների մշակույթի պալատի կրկեսային ստուդիայում, որի կազմում հյուրախաղերով հանդես է եկել ՀՀ մարզերում։
1991-1995 թվականներին սովորել է Երևանի Թատերական արվեստի պետական ինստիտուտի էստրադայի և կրկեսի բաժինը, ստանալով կրկեսի և էստրադայի դերասան որակավորումը։ 1994-1995 թվականներին որպես աճպարար պրակտիկ դասընթացներ է անցել Մոսկվայում ԽՍՀՄ ժողովրդական արտիստ՝ հայտնի աճպարար՝ Հարություն Հակոբյանի մոտ։ Որպես կենդանավարժ 2000-2001 թվականներին մասնակցել է Մոսկվայում ՌԴ ժողովրդական արտիստ՝ հայտնի կենդանավարժ՝ Միքայել Բաղդասարովի ղեկավարությամբ տեղի ունեցող դասընթացներին։
1995-1998 թվականներին եղել է Մոսկվայի «Յուրի Նիկուլինի» անվան կրկեսի օրիգինալ ժանրի դերասանուհի։ Նրա խաղընկերներն են եղել եղբայրը՝ Սոս (կրտսեր) և եղբոր կինը՝ Վիկտորյա Պետրոսյանները՝ միաժամանակ ստեղծելով «Իյլուզիոն մանրապատումներ» հայտնի կրկեսային տեսլարանը։ Եղել է Երևանի պետական կրկեսի մենակատար։ 1998 թվականին Մոսկվայի «Կրկեսի և էքսցենտրիկայի թատրոն» խմբի հետ հայկական կրկեսային արվեստն է ներկայացրել 15 երկրներում։ Հայաստանի ազգային կրկեսում որպես աճպարար և օրիգինալ ժանրի դերասան ելույթ է ունեցել ԱՊՀ-ի տարբեր դերասանների հետ համատեղ։
2003 թվականին աճպարարության հետ համատեղ ստեղծել է «Կենդանիների աշխարհում» հայտնի համար - տեսարանը։ 2003 թվականից Երևանի կրկեսին կից Լեոնիդ Ենգիբարյանի անվան ստուդիա-դպրոցի գեղարվեստական ղեկավարն է։
1995 թվականից բարեգործական ծրագրով ելույթ է ունեցել Հայաստանի մարզերում, ինչպես նաև Հայաստանի և Լեռնային Ղարաբաղի զորամասերում, մանկատներում, դպրոցներում և մանկապարտեզներում։
Ելույթ ունենալով աշխարհի տարբեր կրկեսներում՝ կրկեսի մասին դասախոսություններով և ելույթներով։


== Մրցանակներ ==
Մոսկվայի, Տոկիոյի և Փարիզի կրկեսային միջազգային փառատոների դափնեկիր


== Գրականություն ==
Սոս Պետրոսյան։ «Ժամանակակից Հայկական կրկես և նրա գեղարվեստական արժանիքները»
Սոս Պետրոսյան։ «Հայկական Կրկես – Կրկեսի Սոսերը»
Սոս Պետրոսյան։ Հայկական կրկեսը


== Կայքեր ==
http://www.circus.am Archived 2015-03-02 at the Wayback Machine.
http://sosmagic.com


== Ծանոթագրություններ ==
Պուշկինի ստվեր

Պուշկինի ստվեր (ռուս.՝ Тень Пу́шкина), Օդեսայի Դերբասովսկայա և Ռիշելովսկայա փողոցների հատման վայրում գտնվող հուշաքարային պատկեր, որն իրենից ներկայացնում է ռուս գրող Ալեքսանդր Պուշկինի մարմնի գծերը։
Պատկերի բացումը տեղի է ունեցել 2013 թվականի սեպտեմբերի 26-ին, և նվիրված է եղել Օդեսայում անցկացվող «Պուշկինյան ամառ» միջազգային գրական փառատոնին, նախագծի հեղինակներն են գրող Օ. Բորուշկոն և լրագրող Օլեգ Գուբարը, քանդակագործը՝ Ալեքսանդր Կնյազիկը։
Պատկերը արված է հենց ճանապարհի վրա, հատուկ որակի աղյուսներից և իրենից ներկայացնում է մարդկային կերպարանքի գծագիր, որի տեսքը նմանեցված է Պուշկինի արտաքին գծերին (ըստ Պուշկինի նկարների), երկարությունը մոտ 2 մետր է։ Ոտքերի տակի ժամանակակից քարերը փոխարինված են քաղաքի 19-րդ դարերում ճանապարհներում օգտագործվող նյութի նման քարերով։
Հուշարձան-պատկերի տարածքում 19-րդ դարի սկզբին եղել է «Ռենո Տուն» հյուրանոցը, որտեղ 1823-1824 թթ. ապրել է ռուս գրողը։


== Ծանոթագրություններ ==


== Արտաքին հղումներ ==
«В Одессе в рамках фестиваля «Пушкинская осень в Одессе» открыт арт-объект «Тень Пушкина»»։ Օդեսա քաղաքի պաշտոնական կայք։ 2013-09-26։ Վերցված է 2013 թ․ հոկտեմբերի 3–ին
(6150) Նեուկում

(6150) Նեուկում (անգլ.՝ Neukum), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 16-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 3,151902 ա. մ., առավելագույնը մոտենում է 2,7052 ա. մ. հեռավորության վրա և հեռանում 3,5986 ա. մ.։ Արեգակի շուրջ մեկ ամբողջական պտույտ է կատարում 2043,89 երկրային օրվա ընթացքում, իր ուղեծրով շարժվելով միջինում 0,176135 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6150) Նեուկում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հուուկսի

Հուուկսի (էստ․՝ Huuksi), գյուղ Էստոնիայի Յարվամաա նահանգի Կոիգի շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժերեմոբուի գավառ

Ժերեմոբուի գավառ (պորտ.՝  Microrregião de Jeremoabo) գավառ Բրազիլիայում, մտնում է Բաիա նահանգի մեջ։ Մտնում է Բաիա նահանգի հյուսիսարևելյան մարզի մեջ։ 2005 թվականի տվյալներով բնակչությունը կազմում է 111 574 մարդ։ Տարածքը՝ 8197,790 կմ2։ Բնակչության խտությունը՝ 13,6 մարդ/կմ²։


== Վիճակագրություն ==
Համախառն ներքին արտադրանքը կազմել է 154 306 328,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 1 407,51 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,544։


== Գավառի կազմ ==
Գավառի կազմի մեջ են մտնում հետևյալ համայնքները.

Կոռոնել Ժուան Սա
Ժեռեմուաբու
Պեդռու Ալեշանդռի
Սանտա Բռիյիդա
Սիտիու դու Կինտու
Ժողովածու (72)

Ժողովածու (72), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 72 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 14.6x10.7սմ չափս։ Ձեռագիրը կազմված է 224 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ։


== Բովանդակություն ==
Ներսէս Լամբրոնացւոյ Ատենարանութիւն։
Յովհաննէս Երզնկացւոյ Յաղագս երկնի։
Յաղագս սրբագնութեան վերջնոյ օծման։
Միքայէլ Անճէլօ Րիչչի Գովասանք Աստուածածնի։
Յաղագս Սուրբ խորհրդոյ, Կերպ ապաշխարութեան Երեմիայի Քէօմիւրճեան Հարցմանք գիրք։
Կտակ չարչարանաց։
Դեղագիրք։
Մովսէս Խորենացւոյ Աշխարհացոյց։


== Ծանոթագրություններ ==
Միշուտինո (գյուղ, Դանիլովսկի շրջան)

Անվան այլ կիրառումների համար տե՛ս՝ Միշուտինո (այլ կիրառումներ)Միշուտինո (ռուս.՝ Мишутино), գյուղ Ռուսաստանի Յարոսլավլի մարզի Դանիլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուունյա

Անվան այլ կիրառումների համար տե՛ս՝ Լուունյա (այլ կիրառումներ)Լուունյա (էստ․՝ Luunja), գյուղական ավան Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղական ավանում բնակվում էր 518 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
(1792) Ռենի

(1792) Ռենի (անգլ.՝ Reni), աստերոիդ աստերոիդների հիմնական գոտում։ Հայտնաբերվել է 1968 թվականի հունվարի 24-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,778558 ա. մ., առավելագույնը մոտենում է 2,0085 ա. մ. հեռավորության վրա և հեռանում 3,5486 ա. մ.։ Արեգակի շուրջ մեկ ամբողջական պտույտ է կատարում 1691,72 երկրային օրվա ընթացքում, իր ուղեծրով շարժվելով միջինում 0,212802 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,01° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1792) Ռենի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թենիսը 2016 թվականի Ամառային օլիմպիական խաղերում

2016 թ. Ամառային օլիմպիական խաղերում թենիսի մրցումները անցկացվել են օգոստոսի 6-ից 14-ը։
Նախորդ 2012 թ. Լոնդոնում կայացած օլիմպիական խաղերի համեմատությամբ մարզիկները իրենց մրցելույթների համար չեն ստանում վարկանիշային միավորներ։


== Մեդալներ ==


=== Ընդհանուր հաշվարկ ===


=== Մեդալակիրներ ===


==== Տղամարդիկ ====


==== Կանայք ====


==== Խաղը զուգախաղեր ====


== Աղբյուրներ ==
Թենիսը 2016թ. ամառային օլիմպիական խաղերի պաշտոնական կայքում Archived 2014-05-02 at the Wayback Machine. (անգլ.) (ֆր.) (պորտ.) (իսպ.)
Սուրբ Պետրոս եկեղեցի (Օռտանելա)

Սուրբ Պետրոս եկեղեցի (իտալերեն՝ Chiesa di San Pietro (Ortanella)), հռոմեական կաթոլիկ եկեղեցու Միլանի արքեպիսկոպոսության ծխական եկեղեցի Իտալիայի Լոմբարդիա մարզի Լեքո գավառի Էզինո Լարիո կոմունայի Օռտանելա ավանում՝ ծովի մակարդակից 996 մետր բարձրության վրա։ Եկեղեցու տարածքից բացվում է գեղատեսիլ տեսարան դեպի Կոմո լիճը։


== Պատմություն ==
Հռոմեական մատուռը Էզինո Լարիոյի Սուրբ Վիկտոր ծխական եկեղեցու հետ միասին կազմում է Միլանի Հռոի կաթոլիկ արքեպիսկոպոսության մաս։
Եկեղեցու մասին 13-րդ դարից առաջ դեռևս հիշատակել է քահանա Գոֆրեդո դա Բուսերոն։ Եկեղեցին կառուցված է քարից, ունի լեռնային մատուռներին բնորոշ ձև, առջևում ունի պատշգամբ, կլորավուն խորան և զանգակատուն։ Ներսում ունի պարզ անվակունդ, որի մուտքն ապահովում է արևմտյան կողմի դուռը։ 1927 թվականին եկեղեցին վերականգնվել է Միլանում բնակվող Ֆոնտանա ընտանիքի կողմից, նկարիչ Էցիո Մոյոլին ստեղծել է Սուրբ Պետրոսի որմնանկարը։


== Պատկերասրահ ==

		
		
		
		


== Գրականություն ==
Facaros Dana, Pauls Michael (2006)։ Lombardy & the Italian Lakes։ New Holland Publishers։ ISBN 978-1-86011-322-2 (չաշխատող հղում)


== Ծանոթագրություններ ==
Լամանտիններ

Լամանտիններ, Կենդանիների թագավորության, Քորդավորների տիպի, Կաթնասունների դասի, Ծովացուլների կարգի լամանտինների ցեղի ծովային կենդանի։ Լամանտինների մարմինը կշռում է 400-ից 550 կգ, իսկ մարմնի միջին երկարությունը 2.8-ից 3.0 մետր։ Սովորաբար էգերը ավելի մեծ են և ծանր։ Նորածին ձագերը ունեն կգ քաշ։
Ամազոնյան և ամերիկյան լամանտինները ապրում են սովորաբար Հյուսիսային և Կենտրոնական Ամերիկայի, ինչպես նաև Կարիբյան ծովի ճահճոտ, ափամերձ շրջաններում։
Հայտնի են լամանտինների երեք տեսակ.
Ամազոնյան լամանտին (Trichechus inunguis)
Ամերիկյան լամանտին (Trichechus manatus)
Աֆրիկյանլամանտին (Trichechus senegalensis)


== Ծանոթագրություններ ==
Անդրեևկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1850 թվականին։
2001 թվականի տվյալներով Անդրեևկա գյուղում բնակվում էր 122 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 141,86 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոնիներ

Պոնիներ ( անգլերեն՝ pony), փոքր (80-140 սմ բարձրությամբ) ձիեր։ Բուծվել են Բրիտանական, Իսլանդիա, Կորսիկա, Սիցիլիա, Գոտլանդ, Հոկայդո կղզիներում։ Հայտնի է Պոնիներիի 20 ցեղատեսակ (շետլենդական, ուելսական, իսլանդական, գոտլանդական և այլն)։ Իրենց հայրենիքում Պոնիները օգտագործվել են ոչ մեծ գյուղացիական տնտեսություններում, հանքահորերում, լեռնային պայմաններում՝ բեռներ տեղափոխելու համար ևն։ Այժմ լայնորեն տարածված են և օգտագործվում են զբոսայգիներում՝ թեթև, մանկական սայլակներով զբոսանքների համար։ Շատ երկրներում բուծվում են տարբեր տեսակի և գույնի Պոնիներ։
Հայիթիի երկրորդ կայսրություն

Հայիթիի երկրորդ կայսրություն, որը պաշտոնապես հայտնի է որպես Հայիթիի կայսրություն (ֆր.՝ Empire d'Haïti; Haitian Creole: Anpi an Ayiti), եղել է պետություն, որը գոյություն է ունեցել 1849-1859 թվականները։ 1848 թվականի փետրվարի 28-ին Հայիթիի նախագահ Ժան Բատիստ Ռիշեի մահվանից հետո, նախկին գեներալ-լեյտենանտ և նախագահական պահակախմբի գլխավոր նախագահ Ֆոստին Սուլուկին ոգեշնչված Նապոլեոնից, 1849 թվականի օգոստոսի 26-ին Պորտ-օ-Պրենսի Սուրբ Աստվածածնի Վերափոխման տաճարում իրեն հռչակում է որպես Հայիթիի կայսր։ Ֆոսթինի անհաջող գրավման փորձը (մասամբ Միացյալ Նահանգների և Իսպանիայի դիվանագիտական միջամտության պատճառով) Դոմինկյան Հանրապետության (1849, 1850, 1855 և 1856 թվականներին), որն անջատվել էր 1844 թվականին, խաթարել է երկրի նկատմամբ նրա վերահսկողությունը։
1858 թվականին սկսվեց հեղափոխությունը, որը ղեկավարում էր գեներալ Ֆաբր Գեֆրարդը՝ Տաբարայի դուքսը։ Նույն թվականի դեկտեմբերին գեֆրարդը ջախջախում է Կայսերական բանակը և վերահսկողություն ձեռք բերում երկրի մեծ մասի նկատմամբ։ Արդյունքում, 1859 թվականի հունվարի 15-ին կայսրը հրաժարվում է գահից։ Հրաժարվելով ֆրանսիական դիվանագիտական առաքելության օգնությունից, 1859 թվականի հունվարի 22-ին Ֆոսթենին արտաքսում են բրիտանական ռազմանավից։ Գեներալ Գեֆրարդը նրան փոխարինում է նախագահի պաշտոնում։ Կարճ ժամանակ անց կայսրը և նրա ընտանիքը ժամանում են Քինգսթոն (Ճամայկա), որտեղ նրանք անցկացնում են մի քանի տարի։ Հայիթի վերադառնալու թույլտվություն ստանալով՝ Ֆոսթենը վերադառնում է։ Նա մահանում է 1867 թվականի օգոստոսի 6-ին՝ Հայիթիի վարչական շրջաններից Փեթիթ Գոավայում և թաղվում Ֆորտ Սուլուկում։


== Ծանոթագրություններ ==
Աննա (Վալենսիա)

Անվան այլ կիրառումների համար տե՛ս՝ Աննա (այլ կիրառումներ)Աննա  (իսպ.՝ Anna)ˋ մունիցիպալիտետ Իսպանիայում։ Մտնում է Վալենսիա պրովինցիայի մեջ։ Մունիցիպալիտետը գտնվում է Կանալ դե Նավարես շրջանում։ Զբաղեցնոմ է 21,4 կմ² մակերես։ Ըստ 2010 թվականի տվյալների՝ բնակչության թիվը 2758 մարդ։ ։ Պրովինցյաի վարչական կենտրոնից գտնվում է 6 կմ հեռավորության վրա։
Լիպարիտ Մանուկյան

Անվան այլ կիրառումների համար տե՛ս՝ Մանուկյան (այլ կիրառումներ)Լիպարիտ Խաչատուրի Մանուկյան (1909, Բաքու), հայ խորհրդային անատոմ։ Բժշկական գիտությունների թեկնածու (1953)։


== Կենսագրություն ==
1935 թվականին ավարտել է Երևանի բժշկական ինստիտուտի բուժական ֆակուլտետը։ 1935 թվականին աշխատել է նույն ինստիտուտի մարդու նորմալ անատոմիայի ամբիոնում (1966-1977 թթ-ին՝ ամբիոնի վարիչ)։ Մասնակցել է Հայրենական մեծ պատերազմին։ 1970-1973 թթ-ին եղել է մանկաբուժական ֆակուլտետի դեկան։ Մանուկյանի գիտական աշխատանքները վերաբերում են ծայրամասային նյարդերի և զարկերակային ու երակային անոթների ուսումնասիրությանը։ Հայտնաբերել է պարանոցային նյարդա-անոթային կապոցի տեղադրության մի քանի տարբերակներ, որոնք մեծ նշանակություն ունեն գործնական վիրաբուժության համար։
1966-1979 թթ-ին եղեյ է ՀԽՍՀ անատոմների, հյուսվածաբանների և սաղմնաբանների ընկերության վարչության նախագահի տեղակալ։ Պարգևատրվել է Հայրենական պատերազմի II աստիճանի և Կարմիր աստղի շքանշաններով։
(5920) 1992 SX17

(5920) 1992 SX17, աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 30-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,133776 ա. մ., առավելագույնը մոտենում է 2,7491 ա. մ. հեռավորության վրա և հեռանում 3,5184 ա. մ.։ Արեգակի շուրջ մեկ ամբողջական պտույտ է կատարում 2026,28 երկրային օրվա ընթացքում, իր ուղեծրով շարժվելով միջինում 0,177665 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5920) 1992 SX17 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռենարս Կաուպերս

Ռենարս Կաուպերս (լատիշ․՝ Renārs Kaupers, սեպտեմբերի 1, 1974(1974-09-01), Ելգավա, Լատվիական ԽՍՀ, ԽՍՀՄ), լատվիացի երգիչ, Brainstorm (Prāta Vētra) լատվիական ռոք խմբի առաջնորդ և վոկալիստ։


== Կենսագրություն ==
Ռենարս Կաուպերսը ծնվել է 1974 թվականի սեպտեմբերի 1-ին Ելգավայում Իզիդորա և Մուդիտե Կաուպերսների ընտանքիում։
Կաուպերսը 1974 թվականին ավարտել է Լատվիական համալսարանի ժուռնալիստիկայի ֆակուլտետը բակալավրի աստիճանով։
2000 թվականին Brainstorm-ը «My Star» երգով զբաղեցրել է 3-րդ հորիզոնականը Եվրատեսիլ երգի մրցույթում։ 2003 թվականին Կաուպերսը նախորդ փառատոնի հաղթող Մարիա Նաումովայի հետ եղել է Ռիգայում կազմակերպված Եվրատեսիլի հաղորդավար, իսկ 2005 թվականին վարել է Congratulations հեռուստաշոուն, որ նվիրված էր Եվրատեսիլի հիսունամյակին։
Կաուպերսը նկարահանվել է ֆիլմում։ 2000 թվականին նա նկարահանվել է Յանիսա Սթրեյչայի «Հին կառավարման առեղծվածը» ֆիլմի գլխավոր դերում։
2005 թվականին Կաուպերսը պարգևատրվել է էստոնական Սպիտակ աստղի շքանշանով։ 2008 թվականին նա ստացել է լատվիական Երեք աստղի շքանշանով։
Բազմիցս եղել է ՈՒՀԱ «Голосящий КиВиН» փառատոնի ժյուրիի անդամ (2003, 2004, 2005, 2006, 2009)
2007 թվականի ձմռանը Եվգենի Գրիշկովեցի և «Бигуди» խմբի հետ ձայնագրել է «На заре» երգի քավեր տարբերակը։


=== Անձնական կյանք ===
Ամուսնացել է 1995 թվականին ոճաբան Ագնեսե Կաուպերսի հետ։ Ունի 3 երեխա՝ երկվորյակներ Էդգարսը և Էմիլսան (ծնվել են 1995 թվականի սեպտեմբերի 8-ին) և Ահարոնսը (ծնվել է 2011 թվականի հուլիսի 13-ին)։


== Ծանոթագրություններ ==
Այլին Խաչատուրյան

Այլին Խաչատուրյան (հուլիսի 20, 1978(1978-07-20), Բեյրութ, Լիբանան), լիբանանահայ ռոք-երգչուհի է։


== Կենսագրություն ==
Այլին Խաչատուրյանը ծնվել է 1978 թվականին Բեյրութում, արվեստագետների ընտանիքում։ Սովորել է Բեյրութի Հռիփսիմյանց հայկական վարժարանում, տեղափոխվելով Կանադա‘ Մոնրեալի Սուրբ Յակոբ վարժարանում, այնուհետև վերադառնում Լիբանան, այնտեղ սովորում Լիբանանի Հայ Ճեմարանում, ավարտում Լիբանանի Moderne ուսումնարանը, ապա երկու տարի շարունակում է է Ս. Ժոզէֆ համալսարանի Կինոյի բաժնում։ Այնուհետև մեկնում Փարիզ, ուր մնում է 5 տարի ու հաճախում հայկական հին երգերի գործնական դասերին, դրան զուգահեռ՝ Սորբոնի համալսարանի Կինեմատոգրաֆի բաժինը, ստանում է «մշակութային միջոցառումների կազմակերպում» մասնագիտությունը։
Այլինը 18 տարեկան հասակում արժանանում է Սելին Դիոն մրցանակին։ Հինգ տարի ի վեր համերգներով ելույթներ է ունենում լիբանանահայ դաշնակահար Գի Մանուկյանի հետ։ 19 տարեկանում ձայնագրում է իր առաջին երգը (Լամմա) արաբական ջազ ոճով, ապա Լիբանանից Դուբայ տեղափոխվելով՝ աշխատում է իր առաջին ձայնասկավառակի վրա, որն ավարտին է հասնում է 2008 թվականին և անվանվում Միտան (Իմ տուն)։ Ալբոմը 2009–ին«Armenian Music Awards» մրցանակաբաշխության ժամանակ շահեց «Լավագույն ռոք-ալբոմ» մրցանակը։


== Սկավառակագրություն ==
1997 - Լամմա (սինգլ)
2005 - Աբակա (սինգլ)
2008 - Միտան


== Ծանոթագրություններ ==


== Արտաքին հղումներ ==
Այլին Խաչատուրյանի պաշտոնական կայք
Այլին Խաչատուրյանը MySpace ցանցում
Այլին Խաչատուրյանը Twitter ցանցում
Վահե Հովհաննիսյան (քաղաքական գործիչ, տնտեսագետ)

Վահե Միշայի Հովհաննիսյան, (մարտի 19, 1980, Երևան, Հայկական ԽՍՀ, Խորհրդային Սոցիալիստական Հանրապետությունների միություն) հայ տնտեսագետ, քաղաքական գործիչ, ՀՀ ֆինանսների նախարար։


== Կենսագրություն ==
2000 թվականի ավարտել է Երևանի պետական համալսարանի տնտեսագիտության ֆակուլտետի ընդհանուր տնտեսագիտության ծրագիրը, և ստացել` տնտեսագետի որակավորում։
1999-2000 և 2002-2003թթ. աշխատել է որպես կառավարչական հաշվապահության վարչության մասնագետ ` «Հայներարտբանկ» ՓԲԸ-ում։
2003-2004 թվականներին Հովհաննիսյանը աշխատել է «Լուսակաթ ԹՖ» ՓԲԸ-ում որպես Ֆինանսական բաժնի ղեկավար։
2004-2007 թվականներին աշխատել է որպես ծրագրի ղեկավար` «Ալֆա Փլաս» խորհրդատվական ընկերությունում։
2008 թվականին աշխատել է Աջակցություն Հայաստանում ծրագրային բյուջետավորման ներդրման ծրագրում ՄԶՄԿ փորձագետ։
2009-2015 թվականներին աշխատել է որպես մեծածախ վաճառքների գծով ղեկավար և բիզնես համայնքի հետ կապերի պատասխանատու` «Օրանժ Արմենիա» ՓԲԸ-ում։
2015-2020 թվականներին աշխատել է Ասիական զարգացման բանկում, որպես հանրային ֆինանսների և ծրագրերի համակարգման անկախ փորձագետ։
2018-2019 թվականներին եղել է վարչապետի խորհրդական` հասարակական հիմունքներով։
2020-2021 թվականներ` Ասիական զարգացման բանկ, Ֆիլիպիններ, տնօրենների խորհուրդ, տնօրենի խորհրդական։
2021-2022 թվականներին զբաղեցրել է ՀՀ ֆինանսների նախարարի տեղակալի պաշտոնը։
2022 թվականի դեկտեմբերի 20-ին նշանակվել է ՀՀ ֆինանսների նախարար։


== Այլ տվյալներ ==
2015 թվականից հանդիսանում է «Քաղաքացիական պայմանագիր» կուսակցության անդամ, իսկ 2016 թվականից` կուսակցության վերահսկող հանձնաժողովի փոխնախագահ։
2000-2002 թվականներին ծառայել է ՀՀ զինված ուժերում։
Ամուսնացած է, ունի հինգ երեխա։


== Ծանոթագրություններ ==
Սորբոն

Սորբոն (ֆր.՝ Sorbon), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 206 մարդ, բնակչության խտությունը` 14.28 մարդ/կմ²։ Բնակավայրը զբաղեցնում է 14.43 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 37 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 146 աշխատունակ (15-64 տարեկան) բնակիչ, որոնցից ակտիվ էին 106-ը, իսկ ոչ ակտիվները` 40։ Ակտիվության ցուցանիշը կազմում է 72,6 %։ 106 աշխատունակ մարդկանցից աշխատել է 103 անձ (56 տղամարդ և 47 կին)։ Գործազուրկ են եղել 3 անձ (1 տղամարդ և 2 կին)։ 40 անաշխատունակներից 14-ը եղել են աշակերտներ կամ ուսանողներ, 16-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դանիել Կարվախալ

Դանիել Կարվախալ Ռամոս (իսպ.՝ Daniel Carvajal Ramos; հունվարի 11 , 1992, Լեգանես, Իսպանիա), իսպանացի ֆուտբոլիստ, Ռեալ Մադրիդի և Իսպանիայի ազգային հավաքականի աջ պաշտպան։


== Ակումբային կարիերա ==
Կարվախալը «Ռեալ Մադրիդ» ակումբում ներառվել է 10 տարեկան հասակում։ 2010 թվականին պաշտպանը «Ռեալ Մադրիդ Կաստիլիա»-ում անց է կացրել իր առաջին խաղը։ Նա դարձավ ակումբի հիմնական կազմի խաղացող, և իր ներդրումն է ունեցել ակումբի Սեգունդա դուրս գալու գործում։ 2012 թվականի հուլիսի 11-ին Դանիելը տեղափոխվել է գերմանական «Բայեր Լևերկուզեն» 5 միլիոն եվրոյի դիմաց։ Նոր ակումբում Կարվախալը առաջին անգամ դեբյուտը նշել է սեպտեմբերի 1-ին՝ «Ֆրայբուրգ»-ի դեմ խաղում։ Դրանից հետո նա հայտնվեց տուրի խորհրդանշական հավաքականի կազմում։ 2012-2013 մրցաշրջանի Բունդեսլիգայի 3-րդ լավագույն աջ պաշտպան։ 2013 թվականի հունիսի 3-ին «Բայեր»-ի պաշտոնական կայքում հայտարարվեց, որ «Ռեալ»-ը իր սանին հետ է վերադարձրել 6,5 միլիոն եվրոյով։ 2014 թվականի մարտի 30-ին նա տարբերվեց «Ռեալ Մադրիդ» ակումբում խփած առաջին գոլով՝ «Ռայո Վալեկանո»-ի դեմ խաղում, որը ավարտվել է 5:0 հաշվով։
2015 թվականի հուլիսի 8-ին Կարվախալը նոր պայմանագիր կնքեց «Ռեալ»-ի հետ՝ նախատեսված մինչև 2020 թվականը։


== Միջազգային կարիերա ==
Դանիելը մասնակցել է Իսպանիայի պատանեկան հավաքականի համար հաղթական Ռումինիայում անցկացված Եվրոպայի առաջնությունում։ Կարվախալը մասնակցել է Իսրայելում կայացած Եվրոպայի երիտասարդական առաջնությունում, որում Իսպանիայի հավաքականը հաղթանակ է տարել։
Իսպանիայի ազգային հավաքական առաջին անգամ հրավիրվել է 2014 թվականի օգոստոսի 29-ին՝ Ֆրանսիայի և Մակեդոնիայի դեմ խաղերի համար։ Դեբյուտը նշել է սեպտեմբերի 4-ին՝ Ֆրանսիայի դեմ խաղում։ Կարվախալը Իսպանիայի հավաքական է հայտավորվել 2016 թվականի Եվրոպայի առաջնության համար, սակայն առաջնությանը չի մասնակցել վնասվածքի պատճառով։


== Վիճակագրություն ==


=== Ակումբային վիճակագրություն ===
2017 թվականի հունիսի 3-ի դրությամբ


== Նվաճումներ ==


=== Ակումբային ===


====== Ռեալ Մադրիդ Կաստիլիա ======
Սեգունդա Դիվիզիոն Բ. 2011-2012


====== Ռեալ Մադրիդ ======
Լա Լիգա. 2016/2017, 2019/20
Իսպանիայի գավաթ. 2013/2014
ՈՒԵՖԱ Չեմպիոնների Լիգա. 2013-2014, 2015-2016, 2016-2017, 2017-2018
ՈՒԵՖԱ Սուպեր գավաթ. 2014, 2016,2017
ՖԻՖԱ աշխարհի ակումբային առաջնություն. 2014, 2016,2017,2018


=== Միջազգային ===


====== Իսպանիա (մինչև 19) ======
ՈՒԵՖԱ Եվրոպայի մինչև 19 տարեկանների առաջնություն. 2011


====== Իսպանիա (մինչև 21) ======
ՈՒԵՖԱ Եվրոպայի մինչև 21 տարեկանների առաջնություն. 2013


=== Անհատական ===
Լա Լիգայի տարվա խորհրդանշական հավաքական. 2016-2017
ՈՒԵՖԱ Չեմպիոնների Լիգայի տարվա խորհրդանշական հավաքական. 2013-2014, 2016-2017


== Ծանոթագրություններ ==


== Արտաքին հղումներ ==
Կարվախալի պաշտոնական Ֆեյսբուքի էջը
Կարվախալի պաշտոնական Տվիտերի էջը
Կարվախալի պաշտոնական Ինստագրամի էջը
Կարվախալը transfermarkt-ում
Կարվախալը soccerbase.com-ում
Կարվախալը WhoScored.com կայքում
Կարվախալը Ռեալ Մադրիդի պաշտոնական կայքում
Կարվախալը ՈՒԵՖԱ-ի պաշտոնական կայքում
Կարվախալը ՖԻՖԱ-ի պաշտոնական կայքում(չաշխատող հղում)
Mike Will Made It

Մայքլ Լեն Վիլյամս II (անգլ.՝ Michael Len Williams II, մարտի 23, 1989(1989-03-23), Մարիետա, Ջորջիա, ԱՄՆ), ավելի հայտնի է որպես Mike Will Made It, ամերիկացի երաժշտական պրոդյուսեր։ Նա հայտնի է Հյուսիսային հիփ հոփ ժանր ներկայացնող կատարողների համար կատարած իր ինստրումենտալներով, և նաև կատարել է պրոդյուսերական աշխատանքներ այնպիսի հիթային սինգլների համար, ինչպիսիք են՝ GOOD Music-ի «Mercy» երգը, Թու Չեյնսի «No Lie», Ջուսի Ջեյի «Bandz A Make Her Dance», Ռիհաննայի «Pour It Up», Էյս Հուդի «Bugatti», Լիլ Ուեյնի «Love Me», Սիարայի «Body Party», Մայլի Սայրուսի «We Can't Stop», Future-ի «Real and True» և Rae Sremmurd-ի «No Type» երգերը։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-03-13 at the Wayback Machine.
Մոնաստիեր դի Տրևիզո

Մոնաստիեր դի Տրևիզո  (իտալերեն՝ Monastier di Treviso), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 3554 մարդ, խտությունը՝ 142 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 31050, հեռախոսային կոդ՝ 042:
Կոմունայի հովանավորն է Սուրբ Վալենտին Տեռնիացին։ Տոնը նշվում է փետրվարի 14-ին։


== Ծանոթագրություններ ==
Տալերի (Մարտվիլի շրջան)

Տալերի (վրաց.՝ ტალერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 310 մետր բարձրության վրա։ Շրջկենտրոն Մարտվիլյից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 476 մարդ։


== Ծանոթագրություններ ==
.cm

.cm, Կամերունի վերին մակարդակի ազգային դոմենն է։


== Արտաքին հղումներ ==
IANA .cm whois տեղեկություն
Խաչատուր Բադալյան (վիրաբույժ)

Անվան այլ կիրառումների համար տե՛ս՝ Խաչատուր Բադալյան (այլ կիրառումներ)Խաչատուր Արշակի Բադալյան (դեկտեմբերի 17, 1923(1923-12-17), Ազատ, Գոյգյոլի շրջան, Ադրբեջանական ԽՍՀ, ԱԽՖՍՀ, ԽՍՀՄ), հայ դիմածնոտային վիրաբույժ։ Բժշկական գիտությունների դոկտոր (1982), պրոֆեսոր (1987): ՀՀ վիրաբուժության ԳԱ իսկական անդամ (1996):


== Կենսագրություն ==
Խաչատուր Բադալյանը ծնվել է 1923 թվականի դեկտեմբերի 17-ին, Ազատ գյուղում (ԼՂՀ Շահումյանի շրջանում, ծառայողի ընտանիքում։ 1941 թվականին ավարտել է ռուսական միջնակարգ դպրոցը։ 1941-1945 թվականներին ծառայել է խորհրդային բանակի շարքերում։ 1950 թվականին ավարտել է Մոսկվայի բժշկական ստոմատոլոգիական ինստիտուտը։ 1950-1951 թվականներին եղել է ՀԽՍՀ Թումանյանի շրջանի գլխավոր ատամնաբույժը և պոլիկլինիկայի և հիվանդանոցի ստոմատոլոգ-վիրաբույժը, 1952-1957 թվականներին՝ Երևանի վնասվածքաբանության և օրթոպեդիայի գիտահետազոտական ինստիտուտի մաքսիլոգրաֆիական բաժանմունքի ռեզիդենտ, միաժամանակ՝ Երևանի բժշկական ինստիտուտի օպերատիվ վիրաբուժության և տեղագրական անատոմիայի ամբիոնի ավագ լաբորանտ։ Կատարելագործվել է Մոսկվայում և Լենինգրադում`դիմածնոտային վիրաբուժության կլինիկաներում։ 1955 թվականին պաշտպանել է իր թեզը։ 1955-1957 թվականներին աշխատել է Սեմիպալատինսկի բժշկական ինստիտուտի հոսպիտալային վիրաբուժության ամբիոնում (ստոմատոլոգիայի և դիմածնոտային վիրաբուժության ամբիոնի ասիստենտ) , եղել մաքսիլոգրաֆիական բաժանմունքի վարիչ, 1960-1965 թվականներին՝ Երևանի վնասվածքաբանության և օրթոպեդիայի գիտահետազոտական ինստիտուտի, 1965-1989 թվականներին՝ Երևանի բժշկական ինստիտուտի վիրաբուժության ստոմատոլոգիայի և դիմածնոտային վիրաբուժության կլինիկաների ղեկավար, 1982-1989 թվականներին, միաժամանակ՝ Երևանի բժշկական ինստիտուտի համանուն ամբիոնի վարիչ։
Աշխատանքները վերաբերում են վիրաբուժական ստոմատոլոգիայի և դիմածնոտային վիրաբուժության հարցերին։ Հեղինակ է բազմաթիվ գիտական աշխատությունների, այդ թվում ՝ մենագրությունների, վիրաբուժական ստոմատոլոգիայի և մաքսիլոգրաֆիական վիրաբուժության դասագրքերի, համահեղինակ է «Վիրաբուժական ստոմատոլոգիա» (ռուսերեն, 1992) դասագրքի։


== Անդամակցություն ==
Հայաստանի ստոմատոլոգների վարչության անդամ (1955-1957 և 1960-1965)
Ստոմատոլոգների համամիութենական ընկերության վարչության անդամ (1960-1965)
ՀՀ դիմածնոտային վիրաբույժների և վիրաբույժ-ստոմատոլոգների ընկերության անդամ (1995 թվական)
Համահայկական միջազգային վիրաբուժության կոնգրեսի դիմածնոտային բաժանմունքի  նախագահ (2003)


== Պարգևներ ==
Հայրենական պատերազմի 1 աստիճանի շքանշան (6.04.1985)
Կարմիր աստղի շքանշան
«Վաստակի համար» 3-րդ աստիճանի շքանշան (Ուկրաինա, 5.05.2010)
«Առողջապահության գերազանցիկին» կրծքանշան


== Երկեր ==
«Восстановление больших дефектов лица филатовскими стеблями» (1968)
«Учебник хирургической стоматологии» (1992)
«Лечение переломов челюстей и костей лицевого скелета» (совместно с Ю. М. Погосяном, 1984)
«Оптимально-раннее хирургическое лечение врождённых несращений верхней губы и нёба» (1984


== Գրականություն ==
Айриян А. П. Бадалян Хачатур Аршакович // Армянские учёные-медики, Ер., Амарас, 1998, С. 98. — 276 с.


== Ծանոթագրություններ ==
Արձագանք (թերթ, Թիֆլիս)

Անվան այլ կիրառումների համար տե՛ս՝ Արձագանք (այլ կիրառումներ)«Արձագանք» շաբաթաթերթ, հայկական պարբերական մամուլ, 1882 թվականից դարձել է օրաթերթ։ Հրատարակվել է Թիֆլիսում, 1882-1898 թվականներին։ Խմբագիրն է եղել Ա. Հովհաննիսյանը։ Թերթը նկարագրել է Արևմտյան Հայաստանի ծանր վիճակը, թուրքերի հայահալած քաղաքականությունը՝ բռնությունները, սովը, հարկադրական արտագաղթը, հայ բնակչության թվի նվազումը, «համիդյան» գնդերի կազմավորումը և այլն։ Այդ ամենը, ըստ «Արձագանք»-ի, հետապնդել է հայերին իրենց հայրենիքից տեղահանելու նպատակ։ «Արձագանք»–ը մանրամասն լուսաբանել է 1894-1896 թվականների հայկական կոտորածներն Արևմտյան Հայաստանում, մասնավորապես՝ Սասունում, Ալաշկերտում, Բաղեշում, Կարինում, Վանում, Տրապիզոնում և Կոստանդնուպոլսում։ Թերթն անդրադարձել է նաև մեծ տերությունների քաղաքականությանը, որոնք հետապնդել են սեփական շահերը և ոչինչ չեն արել Արևմտյան Հայաստանում «մայիսյան» բարենորոգումները իրագործելու համար։ 1895 թվականից թերթի մուտքը Թուրքիա արգելվել է։


== Ծանոթագրություններ ==
Ռասվետ (Վեսյոլիի շրջան)

Անվան այլ կիրառումների համար տե՛ս՝ Ռասվետ (այլ կիրառումներ)Ռասվետ (ռուս.՝ Рассвет), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վերխնեսոլյոնովսկի գյուղական համայնքի կազմի մեջ։
Մալոզալեսիե

Մալոզալեսիե (ուկրաիներեն՝ Малозалісся), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Մալոզալեսիե գյուղում բնակվում էր 135 մարդ։ Բնակավայրը զբաղեցնում է 3,52 կմ² տարածք։ Բնակչության խտությունը կազմում էր 38,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նատրոն լիճ

Նատրոն, աղի և ալկալիական լիճ , որը գտնվում է հյուսիսային Տանզանիայի Առուշա շրջանում ՝ Քենիայի հետ սահմանին։ Լիճը տեղակայված է Գրիդորիի կիրճում , որը Արևելյան Աֆրիկայի կիրճի արևելյան մասն է։ Նատրոն լճի ավազանը պաշտպանված է Ռամսարի համաժողովով։
Նատրոնը հիմնականում սնվում է Եվասո Նգիրո գետից, որը սկիզբ է առնում Քենիայի հյուսիսում գտնվող հանքանյութերով հարուստ տարածքից։ Լիճը ունի մոտավորապես երեք մետր խորություն, և փոխում է ափամերձ գիծը ՝ կախված սեզոնից և ջրի մակարդակից։ Լիճը հասնում է առավելագույնը 57 կմ երկարության և 22 կմ լայնության։ Ջրի ջերմաստիճանը խոնավ տարածքները կարող են հասնել 50 աստիճան ցելսիուսի, և կախված ջրի մակարդակից ալկալիակաանությունը կարող է հասնել pH 9-ից 10,5։


== Բուսական և կենդանական աշխարհ ==

Նատրոն լիճը ծածկված է աղով ընդերքով, որը երբեմն դառնում է կարմիր և վարդագույն։ Սա լճում բնակվող միկրոօրգանիզմների կենսական ակտիվության արդյունք է։ Լճում ապրում են միլիոնավոր ֆլամինգոներ։ Նատրոնը փոքր ֆլամինգոյի հիմնական բուծման վայրն է. աշխարհում այս տեսակի 75%-ը ծնվում է այստեղ ։ Լճում ապրում են ալկալային տիլապիայի երկու էնդեմիկ տեսակներ ՝ Alcolapia latilabris և Alcolapia ndalalani: Alcolapia alcalica- ն նույնպես առկա է լճում, բայց էնդեմիկ չէ։


== Էկոլոգիա ==
Աղիության հավասարակշռությանն սպառնացող վտանգները կարող են առաջանալ Նատրոն լճի ջրբաժանի վտակների թվի աճով և Եվասո Նգիրո լճում նախագծված հիդրոէլեկտրակայանի կողմից։ Չնայած զարգացման ծրագրերը ներառում են լճի հյուսիսային ծայրում քաղցրահամ ջուր պարունակող ամբարտակի կառուցում, լճի աղի մասի լուծարման վտանգը դեռ լուրջ է։ Առայժմ լճի աղի հատվածի պաշտոնական պաշտպանություն չկա։
Նատրոն լճի համար նոր սպառնալիք է դրա ափերին պոտաշ գործարանի առաջարկվող զարգացումը։ Գործարանըը ջուրը դուրս էր մղում  լճից և արդյունահանում կալիումի կարբոնատ ՝ այն լվացքի փոշու վերածելու համար ։ Գործարանի կառուցումամբ  կապահովվի ավելի քան 1000 աշխատատեղ։ Բացի այդ, մշակողները կարող են օգտագործել հիբրիդային ծովախեցգետին `արդյունահանման արդյունավետությունը բարձրացնելու համար։
Ըստ Աֆրիկայի RSPB սպա Քրիս Մեգինի, «Նման ջարդի պայմաններում փոքր ֆլամինգոյի բուծումը շարունակել հնարավոր չէ։ Այս զարգացումը կարող է հանգեցնել Արևելյան Աֆրիկայում փոքր ֆլամինգոյի ոչնչացմանը »։ Ներկայումս Արևելյան Աֆրիկայի հիսուն բնապահպանների խումբը միջազգային արշավ է իրականացնում Tata Chemicals Ltd (Հնդկաստան) և Tanzania National Building Corporation-ի կողմից պոտաշի գործարանի պլանային շինարարությունը դադարեցնելու համար։
2008-ի հունիսին Tata Chemicals- ը հրաժարվեց վերսկսել գործարանի շինարարությունը Ռամսարի կոնվենցիայի պատճառով ։
Իր եզակի կենսաբազմազանության շնորհիվ, Նատրոն լճի ավազանի տարածքը Ռամսարի կոնվենցիայով ներառվել է միջազգային կարևորության խոնավ տարածքների ցուցակում, 2001 թվականի հուլիսի 4-ին։ Լիճը ներառված է նաև Արևելյան Աֆրիկայի տարածաշրջանի Բնության համաշխարհային հիմնադրամում (WWF):


== Ծանոթագրություններ ==


== Արտաքին հղումներ ==
Фотографии озера Натрон
Գրիգոր Դարանաղցի

Գրիգոր Դարանաղցի, Կամախեցի, Կամախացի (մոտ 1576, Դարանաղյաց գավառի Կամախ քաղաք - 1643, Ռոդոստո), նշանավոր եկեղեցական, ժամանակագիր։ Սովորել է Բաբերդում։ 1590-1597 թվականներին՝ Սեպուհ լեռան Լուսավորիչ վանքի կրոնավոր։ Եղել է Արևելյան Հայաստանում, Ղրիմի հայկական գաղութում, Երուսաղեմում, Կոստանդնուպոլսում։ Երկար տարիներ Ռոդոստոյի (Կրետե կղզու) հայոց հոգևոր առաջնորդն էր։ 1634-1640 թվականներին գրել է «Ժամանակագրություն» (միակ ձեռագիրը պահպանվում է Երուսաղեմում), որի մեջ նկարագրվող իրադարձությունների ականատեսն է եղել։ Գրիգոր Դարանաղցու երկը հարուստ նյութ է պարունակում Ջալալիների շարժման վերաբերյալ, ըստ որում հեղինակը փորձել է  բացահայտել այդ շարժումների հասարակական դրդապատճառներն ու հետևանքները։ Երկում կարևոր տեղեկություններ կան Օսմանյան կայսրության ներքին դրության, հայերի վիճակի վերաբերյալ։


== Ծանոթագրություններ ==
Մեռդի (այլ կիրառումներ)

Մեռդի անունը կամ տերմինը կարող է վերաբերել հետևյալ հոդվածներին․

Մեռդի - գյուղ Էստոնիայի Օտեպյաե շրջանի կազմում։
Մեռդի - գյուղ Էստոնիայի Ռիուգե շրջանի կազմում։
Յասնոգորսկի շրջան

Յասնոգորսկի շրջան (ռուս.՝ Ясногорский район), մունիցիպալ շրջան Ռուսաստանի Դաշնության Տուլայի մարզում։
Ստեղծվել է 1924 թվականին։ Վարչական կենտրոնը՝ Յասնոգորսկ։


== Աշխարհագրություն ==
Շրջանի տարածքի մակերեսը կազմում է 1299,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30158 մարդ։ Բնակչության խտությունը կազմում էր 23,2 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նաթան Ամիրխանյան

Նաթան Աբրահամի Ամիրխանյան (Կնյազև, մարտի 17 (29), 1872 կամ մարտի 30, 1872(1872-03-30), Ստամբուլ, Օսմանյան կայսրություն և Թիֆլիս, Կովկասի փոխարքայություն, Ռուսական կայսրություն - հոկտեմբերի 4, 1949(1949-10-04), Սոֆիա, Բուլղարիա), հայ կոմպոզիտոր, խմբավար, երգեհոնահար, մանկավարժ։ Գրվել է նաև Կնյազև։


== Կենսագրություն ==
Ծնվել է Կ. Պոլսում, Աբրահամ Ամիրխանյանի ընտանիքում։ Փոքր հասակից տեղափոխվել է Թավրիզ, ապա Թիֆլիս։ Երաժշտական կրթությունը կատարելագործել է Հելսինկիի կոնսերվատորիայում։ 1897 թվականին մեկնել է Մյունխեն, սովորել տեղի երաժշտական ակադեմիայում։ Ուսումն ավարտելուց հետո համերգներ է տվել եվրոպական մի շարք քաղաքներում։ Ապա մեկնել է Օդեսա, որտեղ աշխատել է որպես երգեհոնահար և երաժշտության պրոֆեսոր։ Եղել է Օդեսայի օպերայի փոխդիրիժորը։ Օդեսայից մեկնելով Բաքու, ստեղծել է հայկական երգչախումբ և համերգներ է տվել։ Այնուհետև մեկնել է Բուլղարիա, ծնողների մոտ, նշանակվել Սոֆիայի օպերայի նվագախմբի ղեկավար։
1912 թվականին անցել է ԱՄՆ, Բոստոնում ղեկավարել է 360 հոգուց բաղկացած մի երգչախումբ։ Առաջին համաշխարհային պատերազմի նախօրյակին վերադարձել է Բուլղարիա, ղեկավարել Սոֆիայի օպերայի նվագախումբը։ Այս շրջանում գրել է իր գլուխգործոց «Իվանքո» օպերան բուլղարական պատմական կյանքից վերցրած, որը 1932-1933 թատերաշրջանում մեծ հաջողությամբ բեմադրվել է Սոֆիայի պետական օպերայում։ Ունի տարբեր բնույթի բազմաթիվ ստեղծագործություններ, այդ թվում Խրիստո Բոտևի մի շարք բանաստեղծությունների եղանակավորումը։ Գրել է «Հաջի Դիմիտր» բալետը և մի այլ օպերա «Ռալիցա» վերնագրով, դարձյալ բուլղարական կյանքից։


== Ծանոթագրություններ ==


== Հղումներ ==
Հայազգի ջութակահար Նաթան Բեկ Ամիրխանեան
(2123) Վիտավա

(2123) Վիտավա (անգլ.՝ Vltava), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,85965 ա. մ., առավելագույնը մոտենում է 2,6426 ա. մ. հեռավորության վրա և հեռանում 3,0767 ա. մ.։ Արեգակի շուրջ մեկ ամբողջական պտույտ է կատարում 1766,31 երկրային օրվա ընթացքում, իր ուղեծրով շարժվելով միջինում 0,203814 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2123) Վիտավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուբոմիր Ռեհակ

Լյուբոմիր Ռեհակ (սլովակերեն՝ Ľubomír Rehák, փետրվարի 24, 1970(1970-02-24), Topoľčany, Nitra Region, Սլովակիա), սլովակ դիվանագետ։


== Կենսագրություն ==
Լյուբոմիր Ռեհակը ծնվել է 1970 թվականի փետրվարի 24-ին, Սլովակիայի Տոպոլչանի քաղաքում։ 1992 թվականին ավարտել է Մոսկվայի միջազգային հարաբերությունների պետական ինստիտուտը, որտեղ էլ 1997 թվականին ատենախոսություն է պաշտպանել և ստացել է փիլիսոփայական գիտությունների դոկտորի աստիճան։ Դիվանագիտական իր գործունեությունն սկսել է Բրատիսլավայում՝ Սլովակիայի արտաքին գործերի նախարարությունում։
Լյուբոմիր Ռեհակն ամուսնացած է, ունի երկու երեխա։ Տիրապետում է անգլերենին, ռուսերենին, պորտուգալերենին, կարող է խոսել նաև ֆրանսերեն, իսպաներեն, բելառուսերեն և լեհերեն։


=== Դիվանագիտական գործունեություն ===
1993 – 1998 Ռուսաստան, Մոսկվա. դեսպանի անձնական քարտուղար
1999 – 2003 Պորտուգալիա, Լիսաբոն. փոխդեսպան
2004 – 2006 Սլովակիա, Բրատիսլավա. եվրոպական թղթակից-համակարգող՝ ընդհանուր արտաքին քաղաքականության և Եվրոպական միության անվտանգության քաղաքականության բնագավառում
2006 – 2008 Բելառուս, Մինսկ. Սլովակիայի Հանրապետության դեսպանության ղեկավար, 2007 թվականի երկրորդ կեսից՝ նաև Եվրոպական միության՝ Բելառուսում բացված ներկայացուցչության ղեկավար
2008 – 2009 Բելգիա, Բրյուսել. Սլովակիայի Հանրապետության ներկայացուցիչ Եվրոպական միության քաղաքականության ու անվտանգության կոմիտեում
2010 – 2011 Սլովակիա, Բրատիսլավա. Սլովակիայի արտաքին հարաբերությունների նախարարության քաղաքական բաժնի գլխավոր տնօրեն
2011 – 2012 Ղազախստան, Աստանա. Սլովակիայի արտակարգ և լիազոր դեսպան Ղազախստանում և Ղրղզստանում
2015 – Միացյալ Թագավորություն, Լոնդոն. Սլովակիայի արտակարգ և լիազոր դեսպան Սեյնթ Ջեյմս դատարանում (Բրիտանիայի Միացյալ Թագավորության և Հյուսիսային Իռլանդիայի թագավորական դատարանի պաշտոնական անվանումը)


== Գնահատանք ==
2017 – «Տարվա եվրոպական դիվանագետ»՝ Լոնդոնի Diplomat ամսագրի անցկացրած հարցումների հիման վրա
2019 – Անվան գրանցում Խաղաղության ծառին՝ Servare et Manere ընկերակցության առաջադրման հիման վրաՏոհմական շքանշաններ«Երկու Սիցիլիաների թագավորության դրոշ» շքանշան Սիցիլիայում նախկինում իշխած կալաբրիական Բուրբոն-Օբոխ արքայատոհմի կողմից
Ասպետ սպայի կոչում և Աստղի շքանշան՝ վաստակի համար՝ Սուրբ Գևորգի ուխտի ասպետների կողմից


== Ծանոթագրություններ ==
Նեժինսկոե (այլ կիրառումներ)

Նեժինսկոե, կարող է վերաբերել՝

Նեժինսկոե - գյուղ, Ուկրաինայի Ղրիմի Ինքնավար Հանրապետության Նիժնեգորսկի շրջանում
Նեժինսկոե - գյուղ, Ուկրաինայի Սումիի մարզի Կրոլևեցի շրջանում
Ֆերբեռլին

Ֆերբեռլին (գերմ.՝ Vielitzsee), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Բնակչությունը կազմում է 8771 մարդ (ըստ 2010 թվականի դեկտեմբերի 31-ի)։ Տարածքը կազմում է 268,14 կմ²։ Պաշտոնական կոդ՝ 12 0 68 117։


== Ֆոտոդարան ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Ավանդապահ գրադարան

Ավանդապահ գրադարան, գրադարան, որին, համաձայն իրավական ավանդի պահանջի՝ անձը կամ խումբը պետք է ներկայացնի իր հրատարակումների օրինակները։ Վերջիններիս թիվը կարող է տարբեր լինել։ Որպես կանոն, ազգային գրադարանը այս օրինակների պահոցներից մեկն է։ Որոշ երկրներում նաև կառավարությունների նկատմամբ է ներկայացվում իրավական ավանդի պահանջ, ինչի համաձայն դրանք պետք է ուղարկեն փաստաթղթերի օրինակները հասարակական գրադարաններին։ 1997 թ․ Հայաստանի Ազգային գրադարանում գործում է ՄԱԿ֊ի ավանդապահ գրադարանը։


== Ծանոթագրություններ ==
Նատաշա ՄակԷլհոն

Նատաշա ՄակԷլհոն (անգլ.՝ Natascha McElhone, դեկտեմբերի 14, 1971(1971-12-14), Walton-on-Thames, Elmbridge, Սյուրեյ, Անգլիա, Միացյալ Թագավորություն), բրիտանացի դերասանուհի։ Առաջին անգամ հայտնվել է էկրաններին Էնթոնի Հոփքինսի հետ «Ապրել կյանք Պիկասոյի հետ» ֆիլմում 1993 թվականին։


== Կենսագրություն ==
Նատաշա ՄակԷլհոնը ծնվել է Լոնդոնի Ուոլթոն Թեմզայի վրա արվարձանում։ Երբ նա դարձել է 3 տարեկան, նրա ծնողները բաժանվել են, իսկ փոքրիկ Նատաշան իր մոր, խորթ հոր և եղբայր Դեյմոնի հետ տեղափոխվել է Բրայթոն։ Այնտեղ նա հաճախել է Սուրբ Մարիայի դպրոց՝ աղջիկների համար (անգլ.՝ St. Mary’s Hall School for Girls)։ Նա շարունակել է կրթությունը Լոնդոնի երաժշտական և դրամատիկ արվեստների ակադեմիայում։ Ուսման ընթացքում նա խաղացել է մի քանի ներկայացումներում, որոնցից են՝ «Ռիչարդ III», «Կոմս Մոնտե-Քրիստո», «Բալի այգի», «Ամառային գիշերվա երազ»։ Ավարտելով ուսումը 1993 թվականին, Նատաշան առաջին անգամ հայտնվեց մեծ էկրաններին «Ապրել կյանք Պիկասոյի հետ» ֆիլմում, այնուհետև նկարահանվեց «Սատանայի սեփականություն», «Ռոնին» և համաշխարհային հռչակ ունեցող «Թրումանի շոուն» ֆիլմերում։
Չնայած նրան, որ Նատաշան նկարահանվում է հոլիվուդյան հայտնի այնպիսի դերասանների հետ, ինչպիսին են Ջորջ Քլունին, Բրեդ Փիթը, Ռոբերտ Դե Նիրոն, Քրիստիան Բեյլը, նա խուսափում է ուշադրությունից և ընտրում է դերեր քիչ բյուջե ունեցող ֆիլմերում, օրինակ՝ «Միսիս Դալլոուեյ», «Ապարդյուն սիրո փորձեր», «Ուրվականների քաղաք», «Սոլյարիս» և BBC-ի «Եվս մեկը Բոլեյն ծագմամբ»։
Նատաշայի վերջին աշխատանքներն են. «Մանուշակագույն հագած տիկնայք», որտեղ նա նկարահանվել է Ջուդի Դենչի և Մեգի Սմիթի հետ, «Իքս տղա», «Մեծ ձախողում», նաև «Խումբ» մինի-սերիայում, որի բեմադրությունը իրականացրել է Ռիդլի Սքոթը։ 2006 թվականի փետրվարին նա միացել է Դայանա Ռիգին «Պատիվ» պիեսում։ Նատաշա ՄակԷլհոնի ամենամեծ դերը վերջին տարիներին եղել է «Californication» հեռուստասերիալում, որում նա խաղացել է Դևիդ Դուխովնիի հետ։
«Californication» սերիալի երկրորդ սեզոնում նկարահանումների ժամանակ, 2008 թվականի մայիսի 20-ին Նատաշան, ով այդ ժամանակ հղի էր, վատ լուրեր ստացավ՝ նրա ամուսինը՝ Մարտին Հիրիգոյեն Կելլին մահացել էր իրենց Լոնդոնի տանը։ Դիահերձումը ցույց էր տվել, որ նա մահացել է սրտի հիվանդությունից։
Նատաշան ապրում է Լոնդոնում երեք որդիների՝ Տեոյի, Օտիսոմի և Ռեքսոմի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Նատաշա ՄակԷլհոն Internet Movie Database կայքում
Յիեպեռա (այլ կիրառումներ)

Յիեպեռա անունը կամ տերմինը կարող է վերաբերել հետևյալ հոդվածներին․

Յիեպեռա - գյուղ Էստոնիայի Անցլա շրջանի կազմում։
Յիեպեռա - գյուղ Էստոնիայի Մեեկսի շրջանի կազմում։
Ստրուկովո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՍտրուկովոՍտրուկովո (ռուս.՝ Струково), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 176 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (451)

Ժողովածու (451), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 451 թվի տակ։ Ձեռագիրը գրվել է 1692 թվականին Ազարիայ քարտուղար գրիչի կողմից, Նոր Ջուղայում։ Ստացողը եղել է Ազարիայ քարտուղարն։ Գրված է թղթի վրա, որը ունի 21X14.5 չափս։ Ձեռագիրը կազմված է 492 թերթից։ Գրված է միասյուն, բոլորագրով։ Ունի կիսախորան լուսանցազարդ մանրանկարներ։ Կազմը` կաշեպատ տախտակե դրոշմազարդ, աստառը՝ դրոշմազարդ կտավ։ Հիշատակարաններ՝ 182բ, 348ա, 457ա։


== Բովանդակություն ==
Ամք կենաց նահապետացն։
Բառք՝ Քերականին, Քերթողականք։
Ժամանագարույթիւն՝ յԱդամայ ելանելոյն ի դրախտնէն...:
Վասն ծննդոց պատճառ։
Երիմիայ Մեղրեցւոյ Բառագիրք։
Վասն չափի ու կշռոյ։
Ստեփանոս Լեհացւոյ Բանք իմաստասիրականք և աստուածաբանականք։
Ցանկ Յայսմաւուրաց։
Վարդանայ Աշխարհացույց


== Ծանոթագրություններ ==
Կոկայոգի

Կոկայոգի (ռուս.՝ Кокаёги), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Թափվում է Կյուլյույարվի լիճ։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011709
Հիդրոլոգիական ուսումնասիրությունների կոդը - 102001170
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.